בורג' ראפאל

בורג' ראפאל הוא גורד שחקים אשר משמש כמלון, כמגדל מגורים, וכולל גם חדרי משרדים, הממוקם בעיר ריאד שבערב הסעודית. בניית המגדל החלה במאי 2011 והסתיימה בשנת 2014, המגדל נפתח לציבור באותה השנה. המגדל כולל בנוסף למלון גם כ-474 דירות מגורים, חדרי משרדים, ודירות שירות.

המלון במגדל כולל 350 חדרים והוא המלון הגבוה ביותר בריאד, ואחד מהמלונות הגבוהים ביותר בעולם. עלות בניית המגדל נאמדת ב-320 מיליון דולר אמריקני.  המגדל מתנשא לגובה של 308 מטרים (1,010 רגל) וכולל 68 קומות (+2 קומות תת-קרקעיות). המגדל מתפרס על שטח של 92,626 מטר רבוע וכולל 22 מעליות ו-1,256 מקומות חנייה.

קישורים חיצוניים

הערות שוליים 

מלונות גורדי שחקים
ריאד: גורדי שחקים